
Ministru kabineta noteikumi Nr. 419
Rīgā 2024. gada 2. jūlijā (prot. Nr. 27 15. §)
Grozījumi Ministru kabineta 2024. gada 20. februāra noteikumos Nr. 104 "Rīgas Celtniecības koledžas nolikums"
Izdoti saskaņā ar Profesionālās izglītības likuma 15. panta pirmo daļu

· Izdarīt Ministru kabineta 2024. gada 20. februāra noteikumos Nr. 104 "Rīgas Celtniecības koledžas nolikums" (Latvijas Vēstnesis, 2024, 37. nr.) šādus grozījumus:
· 1. Izteikt noteikumu nosaukumu šādā redakcijā:
· "Rīgas Būvniecības koledžas nolikums".
· 2. Izteikt 1. punktu šādā redakcijā:
· "1. Rīgas Būvniecības koledža (turpmāk – koledža) ir valsts dibināta Izglītības un zinātnes ministrijas pārraudzībā esoša profesionālās augstākās izglītības iestāde."
· 3. Izteikt 3.1. apakšpunktu šādā redakcijā:
· "3.1. latviešu valodā – Rīgas Būvniecības koledža;".
· 4. Izteikt 36. punktu šādā redakcijā:
· "36. Ja ievēlētais akadēmiskā personāla pārstāvis pirms termiņa beigām izbeidz darba tiesiskās attiecības ar koledžu, viņa vietā par koledžas domes locekli kļūst persona, ko uz atlikušo termiņu ievēlē akadēmiskā personāla kopsapulcē. Akadēmiskā personāla pārstāvi var atsaukt ar akadēmiskā personāla kopsapulces lēmumu."

